
J e g y z ő k ö n y v

Készült: Halásztelek Város Önkormányzat Képviselő-testület 2012. október 17-én, 18,00 órakor megtartott rendkívüli ülésén.

Az ülés helye: Halásztelek Város Polgármesteri Hivatala (2314 Halásztelek, Posta köz 1.)
Jelen vannak: Szentgyörgyi József polgármester, Szabó Tibor alpolgármester, Erdődi Sándorné, Igaz László Tibor, Lengyel Izabella, Papp Kornél, Stefanik Zsolt, Tóth Endre Attila képviselők 
Megjelent meghívottak: Baloghné dr. Nagy Edit jegyző
Szentgyörgyi József köszönti a rendkívüli testületi ülésen megjelenteket. Megállapítja, hogy a testület 8 fővel határozatképes. Végváriné Nyíri Lídia kimentését kérte. Megkérdezi, ki jelentkezik jegyzőkönyv hitelesítőnek. Megállapítja, hogy Erdődi Sándorné és Igaz László Tibor jelentkezik. Kéri a testület tagjait, szavazzanak a jegyzőkönyv-hitelesítők személyéről. Megállapítja, hogy a testület egyhangúlag elfogadta a jegyzőkönyv-hitelesítőket. Ismerteti, a mai rendkívüli ülésnek egy napirendi pontja van. A napirenddel kapcsolatban kérdés, észrevétel nem lévén szavazásra bocsátja azt. Megállapítja, hogy a testület egyhangúlag elfogadta a napirendet.  
Napirend 1. pontja:

Járási hivatalok kialakításához kapcsolódó megállapodás
Előterjesztő: Szentgyörgyi József polgármester

Szentgyörgyi József elmondja, a 2012. évi XCIII. Törvény alapján 2013. január 1-jén a települési önkormányzatok mindazon vagyona és vagyonértékű joga, amelyek a jogszabály által meghatározott átvételre kerülő államigazgatási feladatok ellátását biztosítják, a Magyar Állam ingyenes használatába kerülnek a feladatellátás időtartamára. Az ingyenes használati jog alapításához kapcsolódó feladatok végrehajtásának részletkérdéseit a törvény alapján a települési önkormányzatok polgármesterei, valamint a kormányhivatalok kormánymegbízottai között megkötött megállapodás rendezi. Október 4-én, Szigetszentmiklóson a szigetszentmiklósi járáshoz tartozó 9 település polgármesterei és jegyzői megbeszélést tartottak a Járási Biztossal, dr. Csepregi Tiborral. A megállapodást a kormányrendelet mellékletében meghatározott megállapodás minta alapján kell megkötni, azon változtatni nem lehet. A Járási Biztos úr tájékoztatása szerint a megállapodás aláírásához szükséges a Képviselő-testület jóváhagyása, ezért kérem a Képviselő-testületet, hogy a megállapodást jóváhagyni szíveskedjen. Kérdés, hozzászólás nem lévén, szavazásra bocsátja a határozati javaslatot.
151/2012.(X.17.) számú Képviselő-testületi határozat

Halásztelek Város Önkormányzatának Képviselő-testülete úgy dönt, hogy a járási hivatalok kialakításához kapcsolódó, a Halásztelek Város Önkormányzata és a Pest Megyei Kormányhivatal között létrejövő „Járási Megállapodást” jóváhagyja. 
Határidő: 
azonnal 

Felelős: 
Szentgyörgyi József polgármester

8 igen

0 nem

0 tartózkodás




e l f o g a d v a

Szentgyörgyi József köszöni a munkát, az ülést bezárja. 
K.m.f.


Baloghné dr. Nagy Edit


Szentgyörgyi József



  jegyző



     polgármester
Jegyzőkönyv hiteléül:






Erdődi Sándorné   
                  Igaz László Tibor 
                        

      képviselő                       
             képviselő

